Sæby Sejlkub er i oprør over Frederikshavn Kommune, der har planer om at tillade byggeri af adskillige høje huse på havnen. Sejlkubben frygter, at miljøet på havnen er i fare for helt at forsvinde, hvis planerne om fem etager høje beboelses-ejendomme bliver ført ud i livet. Frederikshavn Kommunes forslag, der lige nu er i en såkaldt for-offenlighedsfase, skitserer et 12.000 kvadratmeter stort boligområde, hvor mange af husene kommer til at ligge tæt på kajkanten. - Jeg synes jo, det rabler helt for dem i Plan- og Miljøudvalget. At man kan finde på at bygge femetagers boliger nede på den havn her, så det kommer til at ligne havnefronten i Aalborg. Og så kan jeg egentlig godt tænke mig at vide, hvor man har tænkt sig, at vi skal have vores både til at stå henne, siger formand for Sæby Sejlklub, Erik Bach.

Opsummering:
Livet på havnen kan være i fare, hvis der bygges beboelsesejendomme på Sæby Havn, mener sejlklub.